ਸੰਖੇਪ ਕਰਨ ਲਈ ਦਸਤਾਵੇਜ਼: ਪੀਟੀ ਊਸ਼ਾ ਨੇ ਬੀਬੀਸੀ ਨਾਲ ਇੱਕ ਪ੍ਰੈਸ ਕਾਨਫ਼ਰੰਸ ਦੌਰਾਨ ਗੱਲਾਬਤ ਕੀਤੀ। 

ਬੀਬੀਸੀ ਦੁਆਰਾ ਕਰਵਾਈ ਗਈ ਇਸ ਪ੍ਰੈਸ ਕਾਨਫ਼ਰੰਸ ਵਿੱਚ ਬੀਬੀਸੀ ਇੰਡੀਅਨ ਸਪੋਰਟਸ ਵੂਮੈਨ ਆਫ਼ ਦਿ ਈਅਰ 2020 ਐਵਾਰਡ ਦੀਆਂ ਨਾਮਜ਼ਦ ਖਿਡਾਰਨਾਂ ਦੇ ਨਾਮਾਂ ਦਾ ਐਲਾਨ ਕੀਤਾ ਗਿਆ।

ਜਦੋਂ ਪੀਟੀ ਊਸ਼ਾ ਨੂੰ ਆਉਣ ਵਾਲੀਆਂ ਟੋਕੀਓ ਉਲੰਪਿਕਸ ਵਿੱਚ ਭਾਰਤ ਦੀਆਂ ਸੰਭਾਵਨਾਵਾਂ ਬਾਰੇ ਪੁੱਛਿਆ ਗਿਆ ਤਾਂ ਉਨ੍ਹਾਂ ਕਿਹਾ, "ਪੀਵੀ ਸਿੰਧੂ ਅਤੇ ਮੈਰੀ ਕੌਮ ਟੋਕੀਓ ਉਲੰਪਿਕ ਵਿੱਚ ਭਾਰਤ ਲਈ ਮੈਡਲ ਜਿੱਤ ਸਕਦੀਆਂ ਹਨ।"

"ਸਿੰਧੂ ਨੇ ਪਹਿਲਾਂ ਹੀ ਤਗਮਾ ਜਿੱਤਿਆ ਹੈ ਇਸ ਲਈ ਮੈਂ ਆਸ ਕਰਦੀ ਹਾਂ ਕਿ ਉਹ ਇਸ ਵਾਰ ਸੋਨ ਤਗਮਾ ਜਿੱਤੇਗੀ। ਮੈਰੀ ਨੇ ਵੀ ਲਗਾਤਾਰ ਚੰਗਾ ਪ੍ਰਦਰਸ਼ਨ ਕੀਤਾ ਹੈ, ਇਸ ਲਈ ਉਨ੍ਹਾਂ ਵਲੋਂ ਵੀ ਚੰਗਾ ਕਰਨ ਦੀਆਂ ਸੰਭਾਵਨਾਵਾਂ ਹਨ।" 

ਇਹ ਵੀ ਪੜ੍ਹੋ-

ਬੀਬੀਸੀ ਇੰਡੀਅਨ ਸਪੋਰਟਸ ਵੂਮੈਨ ਆਫ਼ ਦਿ ਈਅਰ ਦੇ ਦੂਜੇ ਸੰਸਕਰਨ ਦੀਆਂ ਨਾਮਜ਼ਦ ਖਿਡਾਰਨਾਂ ਦੇ ਨਾਮ ਅੱਜ ਦਿੱਲੀ ਵਿੱਚ ਹੋਈ ਇੱਕ ਵਰਚੁਅਲ ਪ੍ਰੈਸ ਕਾਨਫਰੰਸ ਦੌਰਾਨ ਐਲਾਨੇ ਗਏ।

ਪੁਰਸਕਾਰ ਭਾਰਤੀ ਖਿਡਾਰਨਾਂ ਦੀ ਖੇਡਾਂ ਨੂੰ ਦੇਣ ਦਾ ਸਨਮਾਨ ਕਰਦਾ ਹੈ ਅਤੇ ਭਾਰਤ ਵਿੱਚ ਔਰਤਾਂ ਦੀਆਂ ਖੇਡ ਪ੍ਰਾਪਤੀਆਂ ਦਾ ਜਸ਼ਨ ਮਨਾਉਂਦਾ ਹੈ।

2021 ਵਿੱਚ ਨਾਮਜ਼ਦ ਹੋਈਆਂ ਪੰਜ ਖਿਡਾਰਨਾਂ ਨਿਸ਼ਾਨੇਬਾਜ਼ ਮੰਨੂ ਭਾਕਰ, ਤੇਜ਼ ਦੌੜਾਕ ਦੂਤੀ ਚੰਦ, ਸ਼ਤਰੰਜ਼ ਖਿਡਾਰਨ ਕੁਨੇਰੂ ਹੰਪੀ, ਪਹਿਲਵਾਨ ਵਿਨੇਸ਼ ਫ਼ੋਗਾਟ ਅਤੇ ਹਾਕੀ ਕਪਤਾਨ ਰਾਣੀ ਰਾਮਪਾਲ ਸ਼ਾਮਿਲ ਹਨ।

ਭਾਰਤੀ ਖੇਡ ਹਸਤੀ ਪੀਟੀ ਊਸ਼ਾ ਅਤੇ ਪੈਰਾ ਬੈਡਮਿੰਟਨ ਚੈਂਪੀਅਨ ਮਾਨਸੀ ਜੋਸ਼ੀ ਨੇ ਇਸ ਪ੍ਰੈਸ ਕਾਨਫ਼ਰੰਸ ਵਿੱਚ ਮੁੱਖ ਮਹਿਮਾਨ ਵਜੋਂ ਸ਼ਿਰਕਤ ਕੀਤੀ।

ਬੀਬੀਸੀ ਸਪੋਰਟਸ ਵੂਮੈਨ ਆਫ਼ ਦਿ ਈਅਰ 2020 ਐਵਾਰਡ ਵਿਸ਼ੇਸ਼ ਪ੍ਰਾਪਤੀਆਂ ਵਾਲੀਆਂ ਭਾਰਤੀ ਮਹਿਲਾ ਅਥਲੀਟ ਅਤੇ ਖਿਡਾਰਨਾਂ ਨੂੰ ਸਮਾਨਿਤ ਕਰਦਾ ਹੈ ਅਤੇ ਭਾਰਤ ਵਿੱਚ ਹਰ ਇੱਕ ਖੇਡ ਕੈਟਾਗਰੀ ਪੈਰਾ-ਅਥਲੈਟਿਕ ਸਮੇਤ ਪ੍ਰੇਰਨਾਦਾਇਕ ਖਿਡਾਰਨਾਂ ਅਤੇ ਉੱਭਰ ਰਹੇ ਖੇਡ ਹੁਨਰ ਦੇ ਸਫ਼ਰ ਦੀਆਂ ਕਹਾਣੀਆਂ ਸਾਂਝੀਆਂ ਕਰਦਾ ਹੈ।

ਵਰਚੁਅਲ ਕਾਨਫ਼ਰੰਸ ਵਿੱਚ ਦੇਸ ਭਰ ਦੇ ਵੱਖ-ਵੱਖ ਭਾਸ਼ਾਵਾਂ ਦੇ ਖੇਡ ਪੱਤਰਕਾਰਾਂ ਨੇ ਸ਼ਿਰਕਤ ਕੀਤੀ।

ਜਦੋਂ ਮਾਨਸੀ ਜੋਸ਼ੀ ਨੂੰ ਭਾਰਤੀ ਖਿਡਾਰਨਾਂ ਦੀ ਡਿਜੀਟਲ ਸਪੇਸ ਵਿੱਚ ਮੌਜੂਦਗੀ ਬਾਰੇ ਪੁੱਛਿਆ ਗਿਆ ਤਾਂ ਉਨ੍ਹਾਂ ਕਿਹਾ, "ਮਹਿਲਾ ਖਿਡਾਰਨਾਂ ਬਾਰੇ ਇੰਟਰਨੈੱਟ 'ਤੇ ਬਹੁਤ ਘੱਟ ਆਮ ਜਾਣਕਾਰੀ ਦਿੱਤੀ ਗਈ ਹੈ।"

"ਭਾਰਤੀ ਖਿਡਾਰਨਾਂ ਦੀ ਇਸ ਵਿੱਚ ਪ੍ਰਤੀਸ਼ਤ ਬਹੁਤ ਘੱਟ ਹੈ। ਸਾਨੂੰ ਲੋਕਾਂ ਨੂੰ ਮਹਿਲਾ ਅਥਲੀਟਾਂ, ਉਨ੍ਹਾਂ ਦੇ ਸੰਘਰਸ਼ ਅਤੇ ਉਨ੍ਹਾਂ ਦੀਆਂ ਪ੍ਰਾਪਤੀਆਂ ਬਾਰੇ ਵਧੇਰੇ ਗੱਲ ਕਰਨੀ ਚਾਹੀਦੀ ਹੈ ਤਾਂ ਜੋ ਇਸ ਖੱਪੇ ਨੂੰ ਭਰਿਆ ਜਾ ਸਕੇ।"

ਉਨ੍ਹਾਂ ਇਹ ਵੀ ਕਿਹਾ, "ਬੀਬੀਸੀ ਦਾ ਇਹ ਉਪਰਾਲਾ ਖੇਡਾਂ ਵਿੱਚ ਔਰਤਾਂ ਬਾਰੇ ਲੋਕਾਂ ਵਿੱਚ ਜਾਗਰੂਕਤਾ ਵਧਾ ਰਿਹਾ ਹੈ। ਇਸ ਨੇ ਯਕੀਨਨ ਲੋਕਾਂ ਵਿੱਚ ਮੇਰੀ ਖੇਡ ਜੋ ਕਿ ਪੈਰਾ ਬੈਡਮਿੰਟਨ ਹੈ ਪ੍ਰਤੀ ਦਿਲਚਸਪੀ ਵਧਾਈ ਹੈ।" 

ਲੰਘੇ ਸਾਲਾਂ ਦੌਰਾਨ ਖੇਡ ਵਿੱਚ ਆਈਆਂ ਤਬਦੀਲੀਆਂ ਬਾਰੇ ਪੁੱਛੇ ਜਾਣ...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
ਜਦੋਂ ਉਲਪਿੰਕ ਨਜ਼ਦੀਕ ਆ ਰਹੇ ਹਨ, ਭਾਰਤੀ ਖੇਡ ਹਸਤੀ ਪੀਟੀ ਊਸ਼ਾ ਮਹਿਸੂਸ ਕਰਦੇ ਹਨ ਕਿ ਭਾਰਤ ਨੂੰ ਪੀਵੀ ਸਿੰਧੂ ਅਤੇ ਐੱਮਸੀ ਮੈਰੀ ਕੌਮ ਤੋਂ ਤਗਮੇ ਜਿੱਤਣ ਦੀ ਆਸ ਹੈ।